Apr 17,2015
రాణించిన ఇండస్‌ఇండ్‌ బ్యాంకు
న్యూఢిల్లీ : క్రితం ఆర్ధిక సంవత్సరం (2014-15) జనవరి నుంచి మార్చితో ముగిసిన నాలుగో త్రైమాసికం(క్యూ4)లో ఇండుస్‌ ఇండ్‌ బ్యాంకు నికర లాభాలు 25.1శాతం వృద్ధితో రూ.495.27 కోట్లకు చేరాయి. 2014 మార్చి 31తో ముగిసిన త్రైమాసికంలో ఈ బ్యాంకు రూ.396.05 కోట్ల లాభాలు నమోదు చేసుకుంది. క్రితం క్యూ3లో మొత్తం ఆదాయం రూ.2,702.19 కోట్లకు పెరిగింది. ఇదే సమయంలో బ్యాంకు నికర నిరర్ధక ఆస్తులు 0.31 శాతంగా నమోదయ్యియి. గతేడాది ఇదే త్రైమాసికంలో 0.33 శాతంగా ఉన్నాయి. 2014-15లో మొత్తంగా బ్యాంకు నికర లాభాలు రూ.1,793.72 కోట్లకు చేరాయి. ఇంతక్రితం ఆర్ధిక సంవత్సరంలో రూ.1,408.02 కోట్లుగా నమోదయ్యింది. క్రితం మార్చితో ముగిసిన ఏడాదిలో బ్యాంకు మొత్తం ఆదాయం రూ.10,144.06 కోట్ల నుంచి రూ.12,095.84 కోట్లకు పెరిగింది.
మీ స్నేహితులకు రికమెండ్ చెయ్యండి